Kragtariefverhogings vir Tshwane nie nou ingestel | Maroela Media
Die Tshwane-metro mag nie voortgaan met die implementering van sy nuwe elektrisiteitstariefverhogings soos aan Nersa voorgelê nie.
Dit kom nadat die burgerregte‑organisasie AfriForum in 'n prokureursbrief Nersa versoek het om nie die verhoging goed te keur nie. AfriForum voer aan die beoogde verhoging op 'n tarief sou neerkom op 'n tarief wat hoër as die voorgestelde 13,8% vir munisipaliteite.
Jaco Grobbelaar, AfriForum se distrikskoördineerder vir Groter Pretoria, wat Vrydag Nersa se vergadering in Pretoria bygewoon het, sê in 'n verklaring die organisasie verwelkom Nersa se besluit.
"Nersa het die Tshwane-metro skerp gekritiseer en gesê die raad moet sy huis in orde kry, en aangedui dat AfriForum se voorstelle vir 'n openbaredeelnameproses oorweeg sal word," sê Grobbelaar.
Tshwane het die afgelope maand drie verskillende elektrisiteitstariefverhogings vir die 2019/2020-termyn aangekondig. Dié tariefverhogings sluit 'n elektrisiteitsverhoging van 12% in met drie basiese tariefheffings van onderskeidelik R56, R120 en R200 wat betaalbaar is voordat enige krag verbruik word.
Die basiese tarief beteken dat kragverbruikers dié tarief sal betaal voordat enige elektrisiteit verbruik word. Grobbelaar verduidelik vir koopkragverbruikers beteken dit indien jy R56, R120 of R200 se krag aankoop, jy geen eenhede sal ontvang vir die kragaankope nie en bykomende krag sal moet aankoop voordat jy enigsins eenhede ontvang.
Die eerste verhoging wat aangekondig is, het in die geïntegreerde ontwikkelingsplan (GOP) verskyn en sluit 'n basiese tarief van R56 in wat op alle verbruikers van toepassing is. Die tweede aankondiging het op 19 Junie vanjaar in die Staatskoerant verskyn en sluit 'n basiese tarief van R200 in.
AfriForum het verder deur 'n PAIA-proses 'n derde basiese tariefverhoging van R120, wat die metro voorgestel het, bekom. Volgens AfriForum se berekeninge sal die basiese heffing van R56 soos in die GOP voorgestel, nie 'n probleem wees nie en mag verbruikers dalk minder betaal as voorheen, maar die ander twee voorgestelde basiese tariefheffings sal nie die afsnypunt van 13,8% haal nie.
Volgens Grobbelaar poog die metro om verbruikers veel meer te laat betaal as wat deur Nersa voorgeskryf word. "AfriForum glo die Tshwane-metro het op 'n slinkse wyse 'n manier gekry om verbruikers veel meer te laat opdok as die toegelate 13,8%. Die heffings van R200 en R120 is skerp verhogings van die voorgestelde R56 en blyk onredelik te wees en kan nie geregverdig word nie."
Grobbelaar sê vir tyd en wyl sal die tarief tot verdere kennisgewing onveranderd bly.
Inwoners van Pretoria kan AfriForum se stryd teen die tariefverhogings steun deur die petisie te onderteken.
Nou wanneer gaan iets in die Kaap gebeur ons betaal nou al hoe lank heffings op krag en water nog voor dat jy krag of water gebruik het hoekom is almal stil daaroor gaan dit vir die miljoeners wat in plakkerskampe bly en baie arm speel as hulle krag wil he kan hulle betaal wat ons betaal niks in die lewe is verniet nie
Ek Ken baie mense wat van die hand na die mond leef en en spook en spartel om R50 of selfs minder se krag elke nou en dan te koop. Hoe gaan hierdie mense aan die gang bly!?
Mense gaan kyk bietjie na Mogale City – Krugersdorp – my ma, 'n pensionaris betaal R359 demand side levy – voor sy enige krag begin gebruik – dit is mal – haar hele krag rekening is R 700 – nou wie subsideer sy met daai R 359 -00 ?
As mens net kyk hoeveel straatligte onnodig deur die dag brand ! ! Iemand het dit geskryf en ek kon my oe nie glo nie : 1x straatlig = (300watt) , 10x straatligte =3KW wat 12 ure onnodig deur dag brand kos R72 / dag x 30dae = R 2160 / maand ! R25 920/ jaar. 100xstraatligte= R2 592 000/ JAAR ….dit kan BAIE slaggate regmaak, werk skep, veiligheid verseker …n stadsraad wat omgee vir die mense sal verseker die 100 ligte wat onnodig brand afsit …NIKS GEBEUR NIE ! !
Dis dan nou die einste DA wat die verhogings wil inbring. Hoekom gee hulle nie ons 6kl water en 5o kW eenhede terug wat vir die ander gegee word nie.